Sahle-Work Zewde

Sahle-Work Zewde (Ge'ez: ሳህለወርቅ ዘውዴ; gebore op 21 Februarie 1950) het van 218 tot 2024 as president van Ethiopië gedien en was die eerste vrou wat die amp beklee het. Sy is van beroep 'n diplomaat en op 25 Oktober 2018 is sy eenparig tot president deur die lede van die Federale Parlementêre Vergadering verkies. 

Sahle-Work was voorheen spesiale verteenwoordiger van António Guterres, die sekretaris-generaal van die Verenigde Nasies, by die Afrika-unie en hoof van die kantoor van die Verenigde Nasies by die Afrika-unie op die vlak van die ondersekretaris-generaal van die Verenigde Nasies.

In Desember 2020 het die Amerikaanse saketydskrif Forbes op sy jaarlikse uitgawe van die Forbes-lys van die wêreld se 100 magtigste vroue Sahle-Work as die 93ste magtigste vrou ter wêreld aangewys; daarmee het sy die hoogste posisie in Afrika op die lys beklee. 

 Vroeë lewe en opvoeding 
Sahle-Work is in 1950 in Addis Abeba as die oudste van vier kinders gebore.  Sy is van Amhara- en Gurage-herkoms.  Sy het haar laer- en sekondêre skoolopvoeding by Lycée Guebre-Mariam, 'n Franse internasionale skool, in Addis Abeba ontvang, waarna sy natuurwetenskap aan die Universiteit van Montpellier in Frankryk studeer het.   Sahle-Work is vlot in Amharies, Frans en Engels.

 Diplomatieke loopbaan 
Sahle-Work was slegs die tweede vrou in die Ethiopiese geskiedenis wat as ambassadeur aangestel is (ambassadeur Yodit Emiru was die eerste vrou wat 'n ambassadeurskap beklee het). Sy het as ambassadeur van beide die kommunistiese Demokratiese Volksrepubliek Ethiopië en die oorgangsregering van Ethiopië ná die burgeroorlog gedien.  

Sahle-Work het as ambassadeur tot Senegal  met akkreditasie in Mali, Kaap Verde, Guinee-Bissau, Gambië en Guinee, vanaf 1989 tot 1993 gedien. Van 1993 tot 2002 was sy ambassadeur in Djiboeti en permanente verteenwoordiger by die Interregeringsowerheid oor Ontwikkeling (IGAD).  Ms. Sahle-Work Zewde of Ethiopia – Special Representative to the African Union and Head of the United Nations Office to the African Union (UNOAU)  Verenigde Nasies, persverklaring van 27 Junie 2018.

Sy het later as ambassadeur tot Frankryk, permanente verteenwoordiger by die Verenigde Nasies se Opvoedkundige, Wetenskaplike en Kulturele Organisasie (Unesco) gedien en is tussen 2002 en 2006 by Tunisië en Marokko geakkrediteer. 

 By die Verenigde Nasies 
Sahle-Work het tot 2011 as spesiale verteenwoordiger van die Verenigde Nasies se sekretaris-generaal Ban Ki-moon en as hoof van die Verenigde Nasies se geïntegreerde vredesboukantoor in die Sentraal-Afrikaanse Republiek gedien. 

In 2011 het Ban Sahle-Work as direkteur-generaal van die VN-kantoor in Nairobi aangestel. 

In Junie 2018 het VN Sekretaris-generaal António Guterres vir Sahle-Work as sy spesiale verteenwoordiger by die Afrika-unie en as hoof van die Verenigde Nasies se kantoor by die Afrika-unie op die vlak van ondersekretaris-generaal van die Verenigde Nasies aangestel. Sy was die eerste vrou wat die pos beklee het. Teen hierdie tyd was daar verwag dat Sahle-Work besig was om voor te berei om af te tree.

 Presidentskap 
Ná president Mulatu Teshome se skielike bedanking op 24 Oktober 2018 het Abiy Ahmed vir Sahle-Work as sy opvolger aangewys. Haar aanstelling as president is die volgende dag eenparig deur die Federale Parlementêre Vergadering goedgekeur. 

 Verwysings 

 Eksterne skakels 

Kategorie:Presidente van Ethiopië
Kategorie:Geboortes in 1950
Kategorie:Lewende mense